Source: http://docplayer.hu/152671406-A-nemzeti-media-es-hirkozlesi-hatosag-mediatanacsanak-464-2018-v-22-szamu-hatarozata.html
Timestamp: 2020-05-25 15:24:54+00:00

Document:
A Nemzeti Média- és Hírközlési Hatóság. Médiatanácsának. 464/2018. (V.22.) számú HATÁROZATA - PDF Free Download
Download "A Nemzeti Média- és Hírközlési Hatóság. Médiatanácsának. 464/2018. (V.22.) számú HATÁROZATA"
1 Ügyiratszám: PJ/ /2017. Ügyintéző: személyes adat Tárgy: az országos vételkörzetű, analóg földfelszíni műsorszórás útján megvalósuló rádiós médiaszolgáltatási lehetőség hasznosítására irányuló pályázati eljárás eredménye A Nemzeti Média- és Hírközlési Hatóság Médiatanácsának 464/2018. (V.22.) számú HATÁROZATA 1. A Nemzeti Média- és Hírközlési Hatóság Médiatanácsa (1088 Budapest Reviczky utca 5., a továbbiakban: Médiatanács) megállapítja, hogy a honlapján és hirdetményi úton szeptember 8-án közzétett pályázati felhívással (a továbbiakban: Pályázati Felhívás) az országos vételkörzetű, analóg földfelszíni műsorszórás útján megvalósuló rádiós médiaszolgáltatási lehetőség kereskedelmi jelleggel történő hasznosítására megindított pályázati eljárás (a továbbiakban: Pályázati Eljárás) eredményes. 2. A Pályázati Eljárás nyertese a HOLD Rádiós és Televíziós Reklám Kft. (1126 Budapest, Kiss János altábornagy utca 11. fsz. 1.) pályázó. E határozat ellen fellebbezésnek helye nincs. Jelen határozat felülvizsgálatát az ügyfél, illetve a kifejezetten rá vonatkozó rendelkezés tekintetében az eljárás egyéb résztvevője annak közlésétől számított tizenöt (15) napon belül a Fővárosi Közigazgatási és Munkaügyi Bírósághoz címzett, a Médiatanácshoz benyújtott keresetlevéllel jogszabálysértésre hivatkozással kérheti. Az elektronikus ügyintézés és bizalmi szolgáltatások részletes szabályairól szóló évi CCXXII. törvény (a továbbiakban: E-ügyintézési tv.) 9. (1) bekezdése alapján elektronikus kapcsolattartásra kötelezett a keresetlevelet kizárólag elektronikus úton, a jogszabályban meghatározott módon terjesztheti elő a Médiatanácsnál. Amennyiben a Fővárosi Közigazgatási és Munkaügyi Bíróság eljárását kezdeményezték, a hatósági szerződés a Fővárosi Közigazgatási és Munkaügyi Bíróság jogerős döntéséig nem köthető meg. 1
2 A pályázati felhívás végleges szövege I n d o k o l á s I. A Médiatanács a 968/2017. (IX. 5.) számú döntésével, a médiaszolgáltatásokról és a tömegkommunikációról szóló évi CLXXXV. törvény (a továbbiakban: Mttv.) 52. (1) bekezdése alapján fogadta el az országos vételkörzetű, analóg földfelszíni műsorszórás útján megvalósuló rádiós médiaszolgáltatási lehetőség pályázati felhívásának (a továbbiakban: Pályázati Felhívás) szövegét, amelyet honlapján és hirdetményi úton szeptember 8-án tett közzé. A Pályázati Felhívás szövegének elfogadásával egyidejűleg a Médiatanács 967/2017. (IX. 5.) számú döntése alapján megküldött válaszlevelében tájékoztatta az ADVENIO Műsorszolgáltató Zrt.-t a pályázati felhívás tervezettel kapcsolatban augusztus 1-én benyújtott észrevételei ügyében, melyeket a pályázati felhívás tervezet július 27-i nyilvános meghallgatást követően, az Mttv. 50. (4) bekezdés szerinti határidőt megtartva terjesztett elő. Az ADVENIO Műsorszolgáltató Zrt. a Pályázati Felhívás szeptember 8-i közzétételét követően, október 2. és 20. napján két levelet nyújtott be a Médiatanács részére, amelyekben a Pályázati Felhívás módosítását kezdeményezte. Az Mttv. 50. (4) és (5) bekezdése értelmében a nyilvános meghallgatáson, illetve az azt követő öt (5) napon belül terjeszthetőek elő a pályázati felhívás tervezettel kapcsolatos észrevételek, javaslatok. Figyelemmel arra, hogy a pályázati felhívás tervezet nyilvános meghallgatására július 27-én került sor, valamint arra, hogy az Mttv. kizárólag a közmeghallgatás és az azt követő öt (5) napban benyújtott észrevételek, javaslatok kapcsán biztosít lehetőséget az abban foglaltak megválaszolására, a Médiatanács érdemben nem vizsgálta az ADVENIO Műsorszolgáltató Zrt. által október 2. és 20. napján benyújtott beadványaiban foglaltakat. A pályázati ajánlatok benyújtása A beadás napján, november 7-én a médiaszolgáltatási lehetőség hasznosítására az alábbi pályázati ajánlatok érkeztek. Pályázó neve 1. HOLD Rádiós és Televíziós Reklám Kft. Pályázó székhelye 1126 Budapest, Kiss János altábornagy utca 11. fsz ADVENIO Műsorszolgáltató Zrt Budapest, Üllői út
3 Az ADVENIO Műsorszolgáltató Zrt. pályázó november 16-án érkezett beadványában a Pályázati Felhívás visszavonását, illetve a pályázati eljárás felfüggesztését kérte a Médiatanácstól. A Médiatanács 1327/2017. (XII. 5.) számú döntésével a kérelmet elutasította, tekintettel arra, hogy a Pályázati Felhívás visszavonására, illetve a Pályázati Eljárás felfüggesztésére sem az Mttv., sem a Ket. rendelkezései alapján nem volt lehetőség. A Médiatanács a fenti számú döntésével megállapította, hogy a Ket. 32. (1) bekezdése alapján, az Mttv a szerint kizárólag egy esetkörben, a pályázó pályázati nyilvántartásba vételét megtagadó végzés ellen benyújtott felülvizsgálati kérelem alapján teszi lehetővé a pályázati eljárás felfüggesztését. Az ADVENIO Műsorszolgáltató Zrt december 29-én a Médiatanács 1327/2017. (XII. 5.) számú döntésének bírósági felülvizsgálatát kezdeményezte annak jogsértő voltára hivatkozva. A Fővárosi Közigazgatási és Munkaügyi Bíróság 200.Kpk /2018/6. számú végzésével az ADVENIO Műsorszolgáltató Zrt. által a Médiatanács 1327/2017. (XII. 5.) számú döntésével szemben benyújtott felülvizsgálati kérelmét elutasította. A Fővárosi Közigazgatási és Munkaügyi Bíróság február 23-án küldte meg a fenti számú végzést a Médiatanács részére. Az ADVENIO Műsorszolgáltató Zrt. a november 16-án érkezett beadványával egyidejűleg kereseti kérelmet nyújtott be a Médiatanács 968/2017. (IX. 5.) számú döntésével szemben. A Fővárosi Közigazgatási és Munkaügyi Bíróság 8.K /2017/2. számú végzésével az ADVENIO Műsorszolgáltató Zrt. által a Médiatanács 968/2017. (IX. 5.) számú döntésével szemben benyújtott kereseti kérelmét idézés kibocsátása nélkül elutasította. A Fővárosi Közigazgatási és Munkaügyi Bíróság december 19-én küldte meg a fenti számú végzést a Médiatanács részére. Az ADVENIO Műsorszolgáltató Zrt. Fővárosi Közigazgatási és Munkaügyi Bíróság 8.K /2017/2. számú végzésével szemben fellebbezést nyújtott be. Az erről szóló értesítés február 1-jén érkezett a Médiatanácshoz. A Fővárosi Törvényszék a Fővárosi Közigazgatási és Munkaügyi Bíróság 8.K /2017/2. számú végzését helybenhagyta. A Fővárosi Törvényszék május 9-én küldte meg a fenti számú végzést a Médiatanács részére. A pályázati ajánlatok alaki vizsgálata II. A Médiatanács 1341/2017. (XII. 12.) számú döntése alapján hiánypótlásra hívta fel a HOLD Rádiós és Televíziós Reklám Kft.-t a Pályázati Felhívás pontja értelmében a Formanyomtatvány V. fejezet 3. pontjában ismertetett eredménykimutatás- és mérlegtervek megfelelő benyújtására, valamint a Pályázati Felhívás pontja értelmében a Formanyomtatvány V. fejezetében szereplő, az üzleti tevékenység eredményének terve elnevezésű táblázat megfelelő benyújtására vonatkozóan. A HOLD Rádiós és Televíziós Reklám Kft. pályázó a Médiatanács 1341/2017. (XII. 12.) számú végzésével kért hiánypótlást január 2. napján érkezett beadványában, határidőben, az előírtaknak megfelelően teljesítette. 3
4 A pályázó a hiánypótlási felhívásban foglaltaknak eleget téve benyújtotta a teljes éves beszámolóját, valamint javította a Formanyomtatvány V. fejezetében szereplő, az üzleti tevékenység eredményének terve elnevezésű táblázatot. Ezt követően a Médiatanács 164/2018. (II. 20.) számú döntésével az Mttv. 58. (1) bekezdése és a Pályázati Felhívás pontja alapján pályázati nyilvántartásba vette a HOLD Rádiós és Televíziós Reklám Kft. pályázót. Az ADVENIO Műsorszolgáltató Zrt március 9-én érkezett keresetével a Médiatanács fenti - a HOLD Rádiós és Televíziós Reklám Kft. pályázó nyilvántartásba vételéről rendelkező - 164/2018. (II. 20.) számú döntésének bírósági felülvizsgálatát kezdeményezte, valamint azonnali jogvédelem keretében ideiglenes intézkedést kért. A Fővárosi Közigazgatási és Munkaügyi Bíróság a 17.K /2018/2. számú végzésével a Médiatanács 164/2018. (II. 20.) számú döntéséneknek bírósági felülvizsgálata iránt indított peres eljárásban az ADVENIO Műsorszolgáltató Zrt. keresetlevelét visszautasította. A Fővárosi Közigazgatási és Munkaügyi Bíróság március 27-én küldte meg a fenti számú végzést a Médiatanács részére. Az ADVENIO Műsorszolgáltató Zrt április 13-án fellebbezést nyújtott be a Fővárosi Közigazgatási és Munkaügyi Bíróság a 17.K /2018/2. számú végzésével szemben. A fellebbezés elbírálása jelenleg a Fővárosi Törvényszék előtt folyamatban van. A Médiatanács 1342/2017. (XII. 12.) számú döntése alapján hiánypótlásra hívta fel az ADVENIO Műsorszolgáltató Zrt.-t a Pályázati Felhívás pontja szerinti szerződést biztosító mellékkötelezettségre vonatkozó nyilatkozat megfelelő tartalmú benyújtására, a Pályázati Felhívás f) pontja szerinti, a pályázó közvetett és közvetlen tulajdonosi hátterét maradéktalanul igazoló dokumentumok benyújtására, a Pályázati Felhívás g) pontja szerinti banki igazolás benyújtására, a Pályázati Felhívás h) pontja szerinti adóigazolás benyújtására, a Pályázati Felhívás részét képező Formanyomtatvány V., a pályázó üzleti és pénzügyi tervét bemutató fejezetének megfelelő kitöltésére és benyújtására vonatkozóan. Az ADVENIO Műsorszolgáltató Zrt. pályázó a Médiatanács 1342/2017. (XII. 12.) számú végzésével kért hiánypótlási felhívásra január 12-én érkezett beadványával határidőben válaszolt, de az abban foglaltakat nem teljesítette megfelelően. Az ADVENIO Műsorszolgáltató Zrt február 19-én érkezett beadványában azt kérte a Médiatanácstól, hogy haladéktalanul döntsön a pályázók pályázati nyilvántartásba vételéről. A Médiatanács 165/2018. (II. 20.) számú végzésével az ADVENIO Műsorszolgáltató Zrt. pályázó pályázati nyilvántartásba vételét az Mttv. 58. (2) bekezdése, illetve a Pályázati Felhívás pontja szerint megtagadta, tekintettel arra, hogy a pályázó pályázati ajánlata az Mttv. 57. (2) bekezdés e) pontja és a Pályázati Felhívás f) pontja alapján alakilag érvénytelen volt. Az ADVENIO Műsorszolgáltató Zrt. a Médiatanács 165/2018. (II.20.) számú végzésének bírósági felülvizsgálata iránti kérelmet nyújtott be, amely március 1-jén érkezett a Médiatanácshoz. A Médiatanács 197/2018. (III. 6.) számú döntésével a pályázati eljárást a Fővárosi Közigazgatási és Munkaügyi Bíróság ügyben hozott jogerős döntéséig felfüggesztette. 4
5 Az ADVENIO Műsorszolgáltató Zrt március 23-án érkezett beadványában azt kérte a Médiatanácstól, hogy szüntesse meg az országos vételkörzetű, analóg földfelszíni műsorszórás útján megvalósuló rádiós médiaszolgáltatási lehetőség hasznosítására irányuló pályázati eljárást. A Médiatanács a 197/2018. (III. 6.) számú pályázati eljárást felfüggesztő döntésére tekintettel érdemben nem vizsgálta a pályázati eljárásra vonatkozó beadványban foglaltakat. A Fővárosi Közigazgatási és Munkaügyi Bíróság a 17.Kpk /2018/3. számú végzésével a Médiatanács 165/2018. (II. 20.) számú végzésének bírósági felülvizsgálata iránt indított nemperes eljárásban az ADVENIO Műsorszolgáltató Zrt. felülvizsgálati kérelmét elutasította. A Fővárosi Közigazgatási és Munkaügyi Bíróság április 6-án küldte meg a fenti számú végzést a Médiatanács részére. Tekintettel a Médiatanács 165/2018. (II. 20.) számú végzésére, amely szerint a Médiatanács megtagadta az ADVENIO Műsorszolgáltató Zrt. pályázó pályázati nyilvántartásba vételét, az Mttv. 58. (2) bekezdése szerint az ADVENIO Műsorszolgáltató Zrt. ügyféli minősége megszűnt. A Fővárosi Közigazgatási és Munkaügyi Bíróság döntésére tekintettel a Médiatanács 347/2018. (IV. 24.) számú döntésével megszüntette az országos vételkörzetű, analóg földfelszíni műsorszórás útján megvalósuló rádiós médiaszolgáltatási lehetőség hasznosítására irányuló pályázati eljárás felfüggesztését, és folytatta az eljárást. A pályázati ajánlat tartalmi vizsgálata III. A Médiatanács 391/2018. (V. 9.) számú végzésével az Mttv. 59. (2) bekezdése, valamint a Pályázati Felhívás pontja alapján az országos vételkörzetű, analóg földfelszíni műsorszórás útján megvalósuló rádiós médiaszolgáltatási lehetőség hasznosítására benyújtott pályázati ajánlata vonatkozásában felvilágosítást kért a HOLD Rádiós és Televíziós Reklám Kft. pályázótól a tekintetben, hogy részletesen fejtse ki, illetve támassza alá szövegesen is a Formanyomtatvány V. fejezet részeként csatolt, Az üzleti tevékenység eredményének terve elnevezésű táblázat egyes soraiban szereplő összegeket, valamint az azok alapjául szolgáló kalkulációkat, feltételezéseket mind a bevételek, mind a ráfordítások vonatkozásában. A HOLD Rádiós és Televíziós Reklám Kft. pályázó a Médiatanács 391/2018. (V. 9.) számú végzésével kért felvilágosítást május 15. napján érkezett beadványában, határidőben, az előírtaknak megfelelően teljesítette, azaz részletesen kifejtette és alátámasztotta szövegesen a Formanyomtatvány V. fejezet részeként csatolt, Az üzleti tevékenység eredményének terve elnevezésű táblázat egyes soraiban szereplő összegeket, valamint az azok alapjául szolgáló kalkulációkat, feltételezéseket. A pályázati ajánlat alaki és tartalmi vizsgálata alapján a Médiatanács álláspontja szerint HOLD Rádiós és Televíziós Reklám Kft. pályázó pályázati ajánlata mind alakilag, mind tartalmilag érvényes. 5
6 IV. A Médiatanács az Mttv. 62. (1) bekezdés a) pontja szerint megállapította, hogy a Pályázati Eljárás eredményes, és az Mttv. 62. (1) bekezdés b) pontja szerint annak nyertese az Mttv. 62. (3) bekezdése, illetve a Pályázati Felhívás pontja alapján a törvényi, illetve pályázati követelményeknek megfelelő HOLD Rádiós és Televíziós Reklám Kft. pályázó. A Médiatanács döntését az Mttv. 48. (2) bekezdése, 62. (1) bekezdése és 144. (1) bekezdése alapján hatósági eljárásban hozta meg. Az Mttv. 62. (1) bekezdésének a) pontja alapján, a Médiatanács hatósági határozatban állapítja meg a Pályázati Eljárás eredményes vagy eredménytelen voltát, és eredményesség esetén a Pályázati Eljárás nyertesét. Az Mttv. 62. (3) bekezdése, valamint a Pályázati Felhívás pontja szerint nyertessé kizárólag olyan Pályázó nyilvánítható, amely a pályázati ajánlat benyújtásától kezdve folyamatosan megfelelt az Mttv.-ben és a Pályázati Felhívásban meghatározott részvételi feltételeknek. A Médiatanács hatásköre és illetékessége az Mttv. 48. (3) bekezdésén, a 132. b) pontján és 182. h) pontján alapul. A Médiatanács döntését az Mttv. 62. (4) bekezdése alapján a Pályázati Felhívással azonos helyen és módon nyilvánosan közzéteszi. A jogorvoslat igénybevételével kapcsolatos tájékoztatás az Mttv. 62. (5) és 63. (4) bekezdésén, továbbá a polgári perrendtartásról szóló évi CXXX. törvény (a továbbiakban: Pp.) 630. (5) bekezdésén, a közigazgatási perrendtartásról szóló évi I. törvény (a továbbiakban: Kp.) 39. (1) bekezdésén, a 48. (1) bekezdésének l) pontján, továbbá a Kp. 29. (1) bekezdésére figyelemmel a Pp án, valamint az E-ügyintézési tv. 9. (1) bekezdésén alapul. Az Mttv. 63. (1) bekezdése alapján a Médiatanács a döntés nyertessel való közlésével egyidejűleg jelen határozat közlésével a pályázat nyertesével való szerződéskötés érdekében hivatalból hatósági eljárást indít. E hatósági eljárás ügyintézési határideje negyvenöt (45) nap, amely jelen határozat kézhezvételét követő napon kezdődik. Az Mttv. 63. (2) bekezdése alapján amennyiben a szerződéskötésre irányuló hatósági eljárásban a pályázat nyertese nem vesz részt, vagy a szerződés megkötését akadályozza, az Mttv. 63 (1) bekezdésben meghatározott ügyintézési határidőn túl a szerződés nem köthető meg, ez esetben a Médiatanács az eljárás megindításától számított negyvenötödik (45.) napon az eljárást megszünteti. Az eljárásban igazolási kérelemnek nincs helye. Az Mttv. 63. (5) bekezdése alapján a Médiatanács az Mttv szerint bírságot szabhat ki, amennyiben a nyertes pályázó a pályázati ajánlatát visszavonja, vagy a hatósági 6
7 szerződést nem köti meg. Az Mttv. 63. (6) bekezdése alapján a Médiatanács a bírság kiszabása mellett a pályázati ajánlat visszavonásából, a hatósági szerződés megkötésének akadályozásából származó valamennyi költség viselésére, megfizetésére is kötelezheti a nyertes pályázót. Az Mttv a, valamint a Pályázati Felhívás pontja szerint a Pályázó nyertessége esetén a pályázati díj nyolcvan (80) százaléka a médiaszolgáltatási díj összegébe beleszámít. Az Mttv. 59. (5) bekezdése, valamint a Pályázati Felhívás pontja szerint alakilag vagy tartalmilag érvénytelen pályázati ajánlat esetén a pályázati díj ötven (50) százaléka visszajár. A Pályázati Eljárás során a Ket a szerinti eljárási költség nem merült fel. Budapest, május 22. A Médiatanács nevében és megbízásából dr. Karas Monika elnök s.k. dr. Vass Ágnes hitelesítő tag s.k. 7

References: Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság